Suun alueen koepalan oton jälkeiset ohjeet potilaalle

|  |  |
| --- | --- |
| Kuvaus: | Koepalan oton jälkeiset ohjeet, kaksi tuntia syömättä ja juomatta. |

Koepalan oton jälkeen tulee olla kaksi tuntia syömättä ja juomatta, jonka jälkeen

loppupäivän ruoka ja juoma oltava haaleaa tai kylmää. Kuuma saattaa

aiheuttaa verenvuotoa haavasta, sekä turvotusta toimenpidealueelle.

Mikäli tupakoit, vältä tupakointia koepalanottopäivänä. Tupakointi hidastaa haavan paranemista.

Älä koskettele haava-aluetta esim. kielellä. Aluetta on myös syytä varoa hampaita

harjatessa.

Jos huomaat haavasta verenvuotoa, käy puoli-istuvaan asentoon ja laita haavan kohdalle kostea (vedellä kasteltu) sideharsotaitos painesiteeksi puolen tunnin ajaksi.

Tarvittaessa kivun hoitoon sopivat käsikauppakipulääkkeet, joista parasetamoli (Panadol, Para-tabs) on suositeltavin.

Jos haava on suljettu ompeleilla, saat ohjeet siitä, tarvitseeko niitä poistaa 7-10vrk:n

kuluttua. Haavan paraneminen kestää noin 2 viikkoa.

Koepalavastauksesta saat tiedon joko seuraavalla käynnillä tai kirjallisesti/

puhelimitse. Tavallisesti koepalavastaus saapuu 2–3 viikon kuluessa.

Mikäli ilmenee ongelmia koepalan oton jälkeen, ota yhteyttä Suu- ja leukasairauksien

poliklinikalle, puh. 044 717 4025 tai ilta-aikaan ja viikonloppuisin KYS yhteispäivystykseen puh. 116 117.